Hop stasjon

Hop stasjon ble opprettet 1883 som Hop holdeplass på Vossebanen i Hop i Fana, nå Bergen. 1885 ble den oppgradert til stoppested, og 1930 til stasjon. Stasjonen lå langs strekningen Minde – Midttun, som ble revet etter at Ulrikstunnelen hadde blitt tatt i bruk 1964.

Den første stasjonsbygningen var tegnet av Balthazar Lange, denne ble flyttet til Ål i Hallingdal 1913. En ny bygning  tegnet av Erlend Tryti ble oppført samme år. Etter at stasjonen hadde blitt nedlagt ble bygningen benyttet som postkontor og av kunstgalleriet Galleri Stasjonen. Hordaland Vegkontor overtok bygningen 1979, den er fremdeles intakt og står i Troldhaugveien.

Kilder

Eksterne lenker 

Nedlagte jernbanestasjoner i Norge
Jernbanestasjoner i Bergen
Jernbanestasjoner åpnet i 1883
1883 i Norge
Jernbanestasjoner nedlagt i 1965
Tidligere byggverk i Bergen